દર્શકો એવી રમતની મજા લેવા માંગતા હોય છે જેમાં એમને સાચી પ્રતિભા અને ખરા વિજેતા જોવા મળે. ત્યારે રમતનું સ્વરૃપ જેટલું નાનું એટલું જ સર્વશ્રેષ્ઠ અને સામાન્ય પ્રતિભા વચ્ચેનું અંતર ઓછું થતું જશે. આવી સ્થિતિમાં આજે પણ અસલ ક્રિકેટ તો ટેસ્ટ મેચ જ છે. કેમ કે એમાં તમારે એકધારી તાકાત સાથે દિવસના છેલ્લા સેશન સુધી બોલિંગ કરવાની હોય છે. એટલે જ ટેસ્ટ ક્રિકેટ આજે પણ સૌથી મોટો પડકાર છે. તેના માટે એકાગ્રતાની સાથે ટૅક્નિકની પણ જરૃર પડતી હોય છે. ટી૨૦ મેચો ચાલશે, કારણ કે તેમાં આર્થિક કારણોની સાથે દર્શકોને મજા પણ આવે છે. જોકે ખરી મજા ટેસ્ટ ક્રિકેટ જેવા લાંબા ફોર્મેટમાં છે. ૧૦૦-બોલ ક્રિકેટના ઉદ્દેશ્ય યુવા દર્શકોને આકર્ષવાનો છે, પણ ઇંગ્લેન્ડના જ અમુક ખેલાડીઓને તેના સ્વરૃપ સામે વાંધો છે. ત્યારે થોભો અને રાહ જુવોની નીતિ અપનાવવી જોઈએ.